Indie-like - Deluxe
Χρυσός 22 καρατίων και ημιπολύτιμοι λίθοι σε ένα μοναδικό χρωματικό συνδυασμό με έθνικ διάθεση από τον οίκο Munnu. Aandag alle leerders: Wen groot pryse met jou wetenskapfiksie-kortverhaal! - LitNet | LitNet
Wen | Win > Deel | Share Stuur artikel | Mail article
Aandag alle leerders: Wen groot pryse met jou wetenskapfiksie-kortverhaal!
Hierdie kompetisie is nou gesluit en ontvang nie meer inskrywings nie.Lees die wetenskapfiksie-inskrywings op Kuberklas Kreatief.
LitNet Akademies Kuberklas bied aan: Skryf ’n wetenskapfiksie-kortverhaal en wen!
Al ooit gewonder hoe die wêreld oor 20, 50 of selfs 100 jaar sal lyk? Hier is jou kans om ’n bietjie te bespiegel en boonop groot pryse te wen! LitNet Akademies Kuberklas nooi leerders in gr 10 tot 12 uit om hul verbeelding vrye teuels te gee en ’n Afrikaanse wetenskapfiksie-kortverhaal van 700 tot 1000 woorde te skryf. Hoe lyk jou alternatiewe of futuristiese wêreld? Woon ons op Mars of Planeet X17E59? Is jou beste vriend ’n robot? Is kanker en vigs iets van die verlede? Moontlike temas sluit in – maar is nie beperk nie tot – die volgende:
Kloning / genetiese manipulasie
Ekologiese rampe / globale verwarming
Die internet en sosiale media soos Facebook en Twitter
Rekenaarspeletjies of virtuele realiteit
Mediese epidemies en virusse.
Wetenskapfiksie-skrywers bespiegel graag oor huidige of toekomstige veranderinge in wetenskap en tegnologie en beeld wêrelde uit wat op die een of ander manier (hoe gering ook al) van ons werklikheid verskil.
Hierdie ander wêrelde mag wel vreemd wees, maar die wetenskapfiksie-narratief is noodwendig geanker in die sosiale konteks waaruit dit voortspruit. Hierdie genre word dikwels gebruik om kommentaar te lewer op die probleme en ongeregtighede van 'n bepaalde gemeenskap/samelewing.
Wetenskapfiksie vra: “Wat sou gebeur as ...?”. Soos: Wat sou gebeur as ons op 'n ander planeet kon woon? Wat sou gebeur as 'n globale ekologiese ramp die aarde sou tref? Wat sou gebeur as jy skielik besef jou buurman is 'n robot of buiteruimtelike wese? Wat sou gebeur as ...?
Koos Kombuis is ’n gewilde sanger, skrywer en wetenskapfiksie-entoesias.
Lauren Beukes is ‘n bekende Suid-Afrikaanse wetenskapfiksie-skrywer en wenner van die Arthur C. Clarke-prys vir wetenskapfiksie.
Fanie Viljoen is ’n bekroonde kinder- en jeugverhaalskrywer van, onder andere, die gewilde Nova-wetenskapfiksiereeks. Die derde boek, Nova: Bloedbroers, het onlangs verskyn.
Elzette Steenkamp is LitNet Akademies se produksiebestuurder en ’n kenner op die gebied van Suid-Afrikaanse spekulatiewe fiksie.
Jy kan die volgende pryse wen:
Eerste plek: R3 000 in jou sak
R3 000 vir jou skool
'n iPad 3, 16G met WiFi geborg deur BURO
'n Fanie Viljoen-boekpakkie van LAPA Uitgewers
Die boekpryse en iPad is geborg deur: Besoek BURO se webwerf
Besoek LAPA Uitgewers se webwerf
Alle inskrywings sal op LitNet Akademies Kuberklas gepubliseer word.
Vir nog inligting oor hierdie kompetisie:
Produksiebestuurder (LitNet Akademies): Elzette Steenkamp 021 886 5169 elzette@litnet.co.za
Klik hier om die inskrywingsvorm af te laai.
Illustrasies deur: Aletta Dorfling
LitNet, Wen | Win
Vertel ons jóú Grensoorlogstorie – en wen Eye of the Firestorm
Jy dink die Grensoorlog (1966–1989) is al jare lank verby? Die Grensoorlog het met baie van ons gebeur, al het dit nie ons almal se pad gekruis nie. Skryf vir ons jou storie.